Hormayr, <u>predstojnik zgodovinskega oddelka</u> Joanneuma, je bil <u>zelo</u> vesel <u>moje</u> izjave, da se bom potegoval za nagrado; do 1. novembra <u>1813</u> je še čas. Morda mi bodo omogočili, da bom prepotoval in pregledal vso Karantanijo. ( <i> <u>Inter nos,</u> quia <u>remota</u> sunt adhuc haec.</i>)
<p>Samo lastno stanovanje! Ko bi mi knez nadškof mojo prošnjo vsaj hotel priporočiti svojim <i>familiaribus,</i> na primer državnemu svétniku Lorenzu, ki se ga ti prelati bojijo bolj kakor jaz sam. Barona Exx, ki mi naroča vse <u>mogoče</u> za Vašo milost, bom tudi oblegal.
</p><p>Tammerburg je pravkar prišel od Molla in mi <u>pošilja</u> tole prilogo. V nedeljo (18.) grem k njemu v predmestje.
</p><p>Tudi valji so <u>od včeraj</u> pri meni (10 florintov <u>v dunajski valuti</u> + 1/2 florinta <i>cassa et paglia</i> = 11,30 florinta). S povratnico jih bom poslal Gostiši. Humboldt je vreden svojega brata. Nerodno mi je le, ko se mora vzpeti v <u>4.</u> nadstropje, da me lahko obišče. <u>Tudi</u> in <u>predvsem</u> zato, ker <u>bodo</u> takšni obiski vedno pogostejši, si želim <u>lastno</u> stanovanje.
</p><p><u>Ponovno</u> se zahvaljujem.
</p><p>Vaši milosti vdani
</p>
Kopitar l. r
<bdi><a href="https://en.wikipedia.org/wiki/en:Jernej_Kopitar" class="extiw" title="w:en:Jernej Kopitar"><span title="Slovenian philologist">Jernej Kopitar</span></a>
</bdi>
1812-10-10
<a rel="nofollow" class="external free" href="http://nl.ijs.si/e-zrc/zois/html/MP47a.html">http://nl.ijs.si/e-zrc/zois/html/MP47a.html</a>